Bonnievale: Saak teen man uitgestel, 3 nog soek | Netwerk24
Deur Maygene de Wee 16 Mei 2019 17:10
Die saak teen een van die vermeende moordenaars van Tool Wessels (55) is Donderdag in die rondgaande landdroshof in Barrydale in die Wes-Kaap tot 23 Mei uitgestel.
Ntabanyane Tladi (19) het slegs op 'n voorlopige aanklag van moord verskyn.
Ntabanyane Tladi. Foto: Facebook
Nog aanklagte sal met sy volgende verskyning bygevoeg word.
Wes-Kaapse speurders het hom Dinsdag in hegtenis geneem. Tladi, 'n Lesotho-burger, word daarvan aangekla dat hy en nog drie ander mans Maandagaand vir Tool en sy vrou, Liezel, by hul huis op die plaas Kapteinsdrif buite Bonnievale oorval, gemartel en daarna vir Tool vermoor het.
Tool se lyk is Maandag kort ná 23:00 deur een van sy werkers en 'n lid van die plaaswag gevind in 'n verlate pompstasie tussen die wingerde op sy plaas.
Die polisie is intussen nog op soek na drie ander mans, ook Lesotho-burgers, wat by die voorval betrek word.